આવા ખરા રાષ્ટ્રનેતાઓને હાંસિયામાં ભુલાવી દેવાના કોંગ્રેસનાં ભયંકર પાપોના પ્રજાકીય પ્રાયશ્ચિત થાય અને રાષ્ટ્રનિર્માણમાં મહાન દેશભકતોના યોગદાન અંગે સમગ્ર વિશ્વને સાચી જાણકારી મળી રહે તે માટે ગુજરાતનાં તત્કાલિન મુખ્યમંત્રી શ્રી નરેન્દ્રભાઈ મોદીએ નક્કર પગલાં લેવાનો જે સંકલ્પ કર્યો તેના પ્રથમ ચરણરૂપે સરદાર પટેલના વિરાટ કાર્યોને ઉજાગર કરતી વિશાળ પ્રતિમા ‘સ્ટેચ્યું ઓફ યુનિટી’ લોકમાતા નર્મદાના ખોળે ઉન્નત સ્વરૂપે શોભી રહી છે. દેશની એકતા, અખંડિતતાને તોડવા માગતા રાષ્ટ્રવિરોધી તત્વોને એકાત્મ બનીને નિષ્ફળ બનાવવાની પ્રેરણા સહુ દેશવાસીઓને સતત મળતી રહે તેવી ભાવના અને ઉદ્દેશથી જ સરદાર સાહેબની વિશ્વની સૌથી વિરાટ પ્રતિમા ‘સ્ટેચ્યુ ઓફ યુનિટી’નું નિર્માણ થયું છે.